Diari Oficial de la Generalitat Valenciana


Sumari del DOGV 9229, del 03-12-2021 (2021/12720)

Informació pública de les sol·licituds d'autorització d'implantació en sòl no urbanitzable, d'autorització administrativa prèvia i autorització administrativa de construcció, corresponents a una central fotovoltaica denominada «Bovalar» i la seua infraestructura d'evacuació, amb una potència per instal·lar de 2.100 kW, situada en el terme municipal de Castelló de la Plana. Expedient ATALFE/2020/10.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9229

Data del DOGV
:   03-12-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/12636


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de les sol·licituds d'autorització d'implantació en sòl no urbanitzable, d'autorització administrativa prèvia i autorització administrativa de construcció, corresponents a una central fotovoltaica denominada «Bovalar» i la seua infraestructura d'evacuació, amb una potència per instal·lar de 2.100 kW, situada en el terme municipal de Castelló de la Plana. Expedient ATALFE/2020/10. [2021/12895]  
Als efectes establits en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica;  
- la Llei 24/2013, de 26 de desembre, del sector elèctric, i  
- la Llei 39/2015, d'1 d'octubre, del procediment administratiu comú de les administracions públiques, se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia i autorització administrativa de construcció de la instal·lació elèctrica que s'indica:  
Peticionari: CINCA, SL, NIF J96754220 i amb domicili social al passeig de Morella, 72, 12805 € Castelló de la Plana.  
Òrgan competent per a autoritzar la instal·lació: Servei Territorial d'Indústria, Energia i Mines de Castelló de la Conselleria d'Economia Sostenible, Sectors Productius, Comerç i Treball.  
Tipus de central elèctrica: central fotovoltaica denominada Bovalar, amb potència per instal·lar 2.100 kW, incloses les infraestructures d'evacuació.  
Emplaçament: polígon 110 parcel·les 4, 5 i 15, del terme municipal de Castelló de la Plana.  
Línia d'evacuació: polígon 110 parcel·la 15, del terme municipal de Castelló de la Plana.  
Títol del projecte: projecte tècnic per a sol·licitud d'autorització administrativa prèvia i de construcció de parc fotovoltaic sobre terreny connectat a la xarxa.  
Pressupost: 1.075.818,06 -  
Característiques principals:  
- Mòduls fotovoltaics totals: 4.392 (570 W/ud.)  
- Nombre d'inversors: 12 ud. de 175 kW  
- Potència nominal: 2.100 kW  
- Potencia pic: 2.503,44 kW  
- Potència instal·lada: 2.100 kW  
- Potència d'accés: 3.500 kW  
- Potència garantida: 3.500 kW  
Instal·lacions associades:  
Les instal·lacions associades a la planta fotovoltaica consisteixen en:  
a) Centre de transformació i mesura, compost d'un transformador amb 2.500 kVA de capacitat de transformació, d'intempèrie, amb relació de transformació de 0,8/20 kV i comptarà amb un altre transformador per a serveis auxiliars de 15 kVA.  
b) Línia subterrània d'alta tensió des d'instal·lacions d'alta tensió fins al centre de seccionament independent (CSI): 33 m (12 + 21 m) de longitud, tensió 20 kV, característiques: HEPRZ1 Al 12/20 kV H16 3 x 1 x 240 mm² AL.  
c) Centre de seccionament independent (CSI), que posteriorment se cedirà a l'empresa distribuïdora.  
d) Línia aèria-subterrània d'alta tensió des del centre de seccionament independent (CSI) fins al punt de connexió amb la xarxa de distribució, que posteriorment se cedirà a l'empresa distribuïdora: 23 m (10 m aèria, 13 m subterrània) de longitud, tensió 20 kV, característiques: 100-AL1/17-ST1A (aèria), HEPRZ1 Al 12/20 kV H16 3 x 1 x 240 mm² Al (subterrània).  
Documents sotmesos a informació pública:  
1. Projecte. Denominació: «Projecte tècnic per a sol·licitud d'autorització administrativa prèvia i de construcció de parc fotovoltaic sobre terreny connectat a la xarxa».  
2. Separates. Dirigides a:  
- Ajuntament de Castelló de la Plana.  
- Conselleria d'Agricultura, Desenvolupament Rural, Emergència Climàtica i Transició Ecològica.  
- Conselleria d'Educació, Cultura i Esport.  
- Conselleria de Política Territorial, Obres Públiques i Mobilitat.  
- ENAGAS.  
3. Memòria de justificació de compliment de criteris generals i específics d'implantació de centrals fotovoltaiques.  
4. Pla de desmantellament de parc solar fotovoltaic i de restauració del terreny i l'entorn.  
5. Plec general de normes de seguretat en prevenció d'incendis forestals que s'han d'observar en l'execució d'obres i treballs que es realitzen en terreny forestal.  
6. Estudi d'integració paisatgística.  
7. Documentació cartogràfica.  
La documentació serà exposada per a consulta pública en l'adreça electrònica següent: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació relacionada en l'adreça electrònica indicada o presencialment en el Servei Territorial d'Indústria, Energia i Mines, situat al carrer Cavallers, 8, CP 12138 de Castelló de la Plana, així com dirigir al servei territorial esmentat les al·legacions que es consideren oportunes en el termini de trenta dies comptadors a partir del següent al de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint a l'enllaç següent https://www.gva.es/es/inicio/procedimientos'id\_proc=15725&version=amp o, per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Castelló de la Plana, 23 de novembre de 2021.- El cap del Servei Territorial d'Indústria, Energia i Mines: Gerardo Nebot García.